الیکٹرانکس اور اطلاعات تکنالوجی کی وزارت
سیمی کنڈکٹر کانفرینس 2022 نے سیمی کنڈکٹر ایکوسسٹم کو تیز کرنے کا روڈ میپ تیار کیا
ہندوستان کو تیز رفتار سیمی کنڈکٹر مینوفیکچرنگ ہب بنانے کے وزیر اعظم کے خواب کو پورا کرنے کے لیے کئی مفاہمت ناموں پر دستخط کیے گئے۔
ہندوستان کے مائیکرو پروسیسر ماحولیاتی نظام کے لیے بڑا قدم، ہندوستان کے ڈیجیٹل انڈیا  پروگرام  نے مختلف اطلاقات اور ڈیزائن کے لیے سونی، بی ای ایل، اسرو اور انسٹی ٹیوٹ آف اٹامک انرجی کے ساتھ متعدد مفاہمت ناموں پر دستخط کیے
ڈی آئی آر۔ وی پروسیسرز شکتی اور ویگا کی قیادت میں انڈیا پروسیسر اور چپ ڈیزائن کے معاہدوں پر دستخط کیے گئے
ہندوستان کو تیز رفتار سیمی کنڈکٹر ہب بنانے کے وزیر اعظم نریندر مودی کے خواب کی تعبیر حکومت، سیمی کنڈکٹر انڈسٹری کے سرکردہ فریقوں اور صنعت کی تنظیموں کے درمیان مختلف مفاہمت ناموں پر دستخط کے ساتھ شروع ہو گئی ہے۔
ہندوستان کے سیمی کنڈکٹر ماحولیاتی نظام کو تیز کرنے کی شروعات آج سے ہوچکی ہے، آج سیمی کون انڈیا 2022 میں کئی ڈیزائن اور معاون ترقیات معاہدوں کااعلان کیا گیا ہے۔ حال ہی میں، ہندوستان نے ڈی آئی آر۔ وی پروگرام کا اعلان کیا، جو شکتی اور ویگا آر آئی ایس سی ۔ وی پروسیسر زپر مبنی ہے، تاکہ مستقبل کے ڈیزائنوں کو حاصل کیا جا سکے اور سلکان کے مستقبل کو مستحکم کیا جا سکے۔
پروفیسر کاما کوٹی، ڈائریکٹر، آئی آئی ٹی مدراس، ڈی آر آئی۔ وی پروگرام کے مرکزی معمار ہیں، جبکہ جناب کرشنا کمار راؤ پروگرام منیجر ہیں۔ یہ پروگرام شروع کیا گیا ہے تاکہ ہندوستان کو نہ صرف آر آئی ایس سی۔ وی میں دنیا کا صلاحیت کامرکز بنایا جا سکے بلکہ ڈی آئی آر۔ وی کے سرورز، موبائل آلات، آٹوموٹیو، آئی او ٹی اور مائیکرو کنٹرولرز کے لیے ڈی آئی آر۔ وی کے حل پروڈکٹس کے ذریعے دنیا میں سپلائر بنایاجاسکے۔
ڈی آئی آر۔وی نے ہندوستان کے تیار کردہ آر آئی ایس سی۔وی پروسیسر شکتی اور ویگا کے استعمال کے لیے پانچ مفاہمت ناموں کااعلان کیا ۔
- سونی انڈیا انڈیا اور ڈی آئی آر۔ وی شکتی پروسیسر  کے درمیان سونی کے تیار کردہ سسٹمز/پروڈکٹس کے درمیان مفاہمت کی یادداشت۔
- اسرو انرشیل سسٹمس یونٹ ، ترواننت پورم اور ڈی آئی آر۔ وی شکتی پروسیسر  کے درمیان اعلیٰ کارکردگی والے ایس او سی ایس  اور فالٹ ٹولرنٹ کمپیوٹر سسٹمز کے لیے مفاہمت نامے۔
- اندرا گاندھی سینٹر فار اٹامک ریسرچ  ، محکمہ جوہری توانائی اور ڈی آئی آر۔ وی شکتی پروسیسر  کے درمیان آئی جی سی اے آر کے ذریعہ تیار کردہ سسٹمز/پروڈکٹس کے درمیان مفاہمت کی یادداشت۔
- بھارت الیکٹرانکس لمیٹڈ اور ڈی آئی آر۔ وی ویگا پروسیسر  کے درمیان رودر سرور بورڈ، سائبر سیکیورٹی، اورلینگویج سالوشنس کے لیے مفاہمت نامے
- سینٹر فار ڈیولپمنٹ آف ٹیلی میٹکس  اور ڈی آئی آر۔ وی ویگا پروسیسر  کے درمیان 4 جی/ 5 جی، براڈ بینڈ، آئی او ٹی / ایم2 ایم حل کے لیے مفاہمت نامے
مزید برآں، آئی آئی ایس سی بنگلور اورای ای ایم آئی، یو ایس اے کے درمیان کوانٹم ٹیکنالوجیز - ملٹی کوبٹ سپر کنڈکٹنگ کوانٹم پروسیسرز، فوٹوونک پروسیسرز، ڈائمنڈ پر مبنی میگنیٹومیٹر، لیب لیول کوانٹم سیکیورڈ کمیونیکیشن نیٹ ورک وغیرہ کی بنیادی اہلیت کی تعمیر کے لیے مفاہمت نامے کے ارادے کا اعلان کیا گیا۔
ایس ای ایم آئی ، یو ایس اے اور آئی ای ایس اے نے ہندوستان میں الیکٹرانکس اور سیمی کنڈکٹر صنعت کی ترقی کے امکانات کو تلاش کرنے کے لیے ایک مفاہمت نامے کا بھی اعلان کیا اور اس طرح ہندوستان میں سیمی کنڈکٹر ماحولیاتی نظام کو متحرک کرنے کے مواقع سے فائدہ اٹھانے کے لیے سیمی کنڈکٹر میں عالمی بڑے فریقوں کو لایا۔ آئی ای ایس اے نے انڈیا سیمی کنڈکٹر مارکیٹ ڈیمانڈ پر ایک انڈسٹری رپورٹ بھی جاری کی –
وزیرمملکت برائے الیکٹرانکس اور انفارمیشن ٹکنالوجی اور ہنر مندی کی ترقی اور انٹرپرینیورشپ جناب راجیو چندر شیکھر نے کہا، ’’ہندوستان میں الیکٹرانکس کی پیداوار میں تیزی سے اضافہ ہوا ہے۔ اس شعبے نے ملکی طلب کو پورا کرنے اور عالمی سطح پر برآمد کرنے کے لیے ترقی کی ہے۔ یہ مائکرو پروسیسرز اور چپس کی مانگ کو بڑھا رہا ہے۔ وقت آ گیا ہے کہ ہندوستان اٹھے اور اس چیلنج کا سامنا کرے۔
ہمارا اسٹارٹ اپ ماحولیاتی نظام ٹیکنالوجی میں کچھ بہترین ذہنوں سے بھرا ہوا ہے اور مجھے یقین ہے کہ ہمارے اسٹارٹ اپ ہندوستان کی ڈیجیٹل معیشت کی قیادت کرتے ہوئے اختراع کی اگلی لہر کو آگے بڑھائیں گے۔ ہمارا ڈیزائن اور اختراعی ماحولیاتی نظام مضبوط اور فروغ پزیر ہے اور مجھے یقین ہے کہ یونیکارنس کی ہماری اگلی لہر اسی شعبے سے ہوگی۔
کانفرنس کے دوسرے دن عالمی اور ہندوستانی ٹیکنوکریٹس کے ساتھ پرجوش سیشنز اور مباحثے بھی ہوئے۔ مسٹر سیوا سیوارام، صدر - ویسٹرن ڈیجیٹل نے پرجوش سامعین سے خطاب کیا اور سیمی کنڈکٹر سپلائی چین کے لیے ہندوستان کی لچک پر بات کی۔ راجہ کوڈوری، چیف آرکیٹیکٹ اور سینئر نائب صدر، انٹیل کے آئی اے جی ایس ڈویژن نے ’’ آنگسٹروم سےزیٹااسکیل تک: ہندوستان میں سیلیکون سسٹمز اور سافٹ ویئر ‘‘پر گفتگو کی۔ اس سیشن میں ہندوستانی اسٹارٹ اپس کے لیے مصنوعی ذہانت ، سسٹم ڈیزائن اور مڈل ویئر میں حقیقی صلاحیت کا احاطہ کیا گیا۔ مسٹر آکرش ہیبر، ایم ڈی، اوانسٹریٹ نے انٹیگریٹڈ سیمی کنڈکٹر اور ڈسپلے میں ہندوستانی مواقع پر ایک سیشن پیش کیا۔ انہوں نے سیمی کنڈکٹر سیکٹر کے کردار پر زور دیا جس کی وجہ سے طلب میں اضافہ اور آنے والے سالوں میں اس شعبے میں ترقی کی پیش گوئی کی گئی۔ 5 جی جیسی آنے والی ٹیکنالوجیز کی مانگ کو مزید فروغ دیں گی اور یہ ہندوستان کو ایک ماحولیاتی نظام کی تعمیر کے لیے مکمل طور پر تیار کرتا ہے جو مقامی طلب کو پورا کر سکتا ہے اور پوری دنیا میں ہندوستانی چپس اور مائکرو پروسیسرز کو بھی پہنچا سکتا ہے۔